ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
'75 ക്രിയേറ്റീവ് മൈൻഡ്സ് ഓഫ് ടുമോറോ'യുടെ ഗ്രാൻഡ് ജൂറിയെയും സെലക്ഷൻ ജൂറിയെയും പ്രഖ്യാപിച്ചു
ആസാദി കാ അമൃത് മഹോത്സവിന്റെ ആഭിമുഖ്യത്തിൽ, യുവ സർഗ്ഗാത്മക പ്രതിഭകളെ പ്രോത്സാഹിപ്പിക്കുന്നതിനും അംഗീകരിക്കുന്നതിനുമുള്ള ശ്രമത്തിന്റെ ഭാഗമായി രാജ്യത്തുടനീളമുള്ള യുവ ചലച്ചിത്ര പ്രവർത്തകരിൽ നിന്ന് ഇന്ത്യ- അന്താരാഷ്ട്ര ചലച്ചിത്രോത്സവത്തിൽ പങ്കെടുക്കുന്നതിന് അപേക്ഷ ക്ഷണിച്ചിരുന്നു. അവരിൽ നിന്ന് 75 പേരെ 52-ാമത് ഇന്ത്യ അന്താരാഷ്ട്ര ചലച്ചിത്രോത്സവത്തിൽ പങ്കെടുക്കുന്നതിന് തിരഞ്ഞെടുക്കും. തിരഞ്ഞെടുക്കുന്ന 75 പേർക്കും എല്ലാ മാസ്റ്റർക്ലാസുകൾ/സംവാദ സെഷനുകൾ എന്നിവയിൽ പങ്കെടുക്കാനും വ്യവസായ പ്രമുഖരുമായി സംവദിക്കാനും അവസരം ലഭിക്കുകയും ചെയ്യും. തിരഞ്ഞെടുക്കപ്പെട്ട ഓരോ വ്യക്തിയുടെയും യാത്ര, താമസ ചെലവുകളും ഗവണ്മെന്റ് വഹിക്കും .
'75 ക്രിയേറ്റീവ് മൈൻഡ്സ് ഓഫ് ടുമോറോ' ഗ്രാൻഡ് ജൂറിയെയും സെലക്ഷൻ ജൂറിയെയും കേന്ദ്ര വാർത്താ വിതരണ പ്രക്ഷേപണ മന്ത്രാലയം ഇന്ന് പ്രഖ്യാപിച്ചു.
ഗ്രാൻഡ് ജൂറി
1. പ്രസൂൺ ജോഷി - പ്രശസ്ത ഗാനരചയിതാവും സി ബി എഫ് സി ചെയർമാനുമാണ്
2. കേതൻ മെഹ്ത - പ്രശസ്ത സംവിധായകൻ
3. ശങ്കർ മഹാദേവൻ - പ്രശസ്ത ഇന്ത്യൻ സംഗീതജ്ഞൻ / ഗായകൻ
4. മനോജ് ബാജ്പേയി - പ്രശസ്ത നടൻ
5. റസൂൽ പൂക്കുട്ടി - ഓസ്കാർ പുരസ്കാരജേതാവായ സൗണ്ട് റെക്കോർഡിസ്റ്റ്
6. വിപുൽ അമൃത്ലാൽ ഷാ - പ്രശസ്ത നിർമ്മാതാവ് / സംവിധായകൻ
സെലക്ഷൻ ജൂറി
1. വാണി ത്രിപാഠി ടിക്കൂ - നിർമ്മാതാവും അഭിനേതാവും, സി ബി എഫ് സി അംഗവും
2. അനന്ത് വിജയ് - എഴുത്തുകാരനും സിനിമയെക്കുറിച്ചുള്ള മികച്ച രചനയ്ക്കുള്ള ദേശീയ അവാർഡ് ജേതാവും
3. യതീന്ദ്ര മിശ്ര - എഴുത്തുകാരനും സിനിമയെക്കുറിച്ചുള്ള മികച്ച രചനയ്ക്കുള്ള ദേശീയ അവാർഡ് ജേതാവും
4. സഞ്ജയ് പുരൺ സിംഗ് - ചലച്ചിത്ര നിർമ്മാതാവ്, മികച്ച ചിത്രത്തിനുള്ള ദേശീയ അവാർഡ് ജേതാവ്
5. സച്ചിൻ ഖേടേക്കർ - നടൻ, സംവിധായകൻ
ഒരു മത്സരത്തിലൂടെയാണ് യുവ സംവിധായകരെ തിരഞ്ഞെടുക്കുന്നത്. യുവ സംവിധായകർ, അഭിനേതാക്കൾ, ഗായകർ, തിരക്കഥാകൃത്തുക്കൾ തുടങ്ങി 75 പേർക്ക് ആഗോളതലത്തിൽ അംഗീകരിക്കപ്പെട്ട ഒരു പരിപാടിയിൽ തങ്ങളുടെ കഴിവുകൾ പ്രകടിപ്പിക്കാൻ ഒരു വേദിയൊരുക്കുക എന്നതാണ് മത്സരം ലക്ഷ്യമിടുന്നത്. അപേക്ഷകൾ ഓൺലൈനായി സമർപ്പിക്കേണ്ട അവസാന തീയതി 2021 നവംബർ 1 ആയിരുന്നു
(Visitor Counter : 98
പ്രധാനമന്ത്രിയുടെ ഓഫീസ്
കുനോ ദേശീയ ഉദ്യാനത്തിൽ 12 ചീറ്റകളുടെ പുതിയ ബാച്ചിനെ പ്രധാനമന്ത്രി സ്വാഗതം ചെയ്യുന്നു
കുനോ ദേശീയ ഉദ്യാനത്തിൽ എത്തിച്ച 12 ചീറ്റകളുടെ പുതിയ ബാച്ചിനെ പ്രധാനമന്ത്രി ശ്രീ നരേന്ദ്ര മോദി സ്വാഗതം ചെയ്തു.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
"ഇന്ത്യയുടെ വന്യജീവി വൈവിധ്യത്തിന് ഈ വികസനത്തിലൂടെ ഒരു ഉത്തേജനം ലഭിക്കുന്നു."
India’s wildlife diversity receives a boost with this development. 🐆 https://t.co/ceF0dzPcXm
— Narendra Modi  February 19, 2023
പ്രധാനമന്ത്രിയുടെ ഓഫീസ്
എലിസബത്ത് രാജ്ഞി കൊവിഡിൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ആശംസിച്ചു
എലിസബത്ത് രാജ്ഞി കൊവിഡിൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ശ്രീ നരേന്ദ്ര മോദി ആശംസിക്കുകയും അവരുടെ നല്ല ആരോഗ്യത്തിനായി പ്രാർത്ഥിക്കുകയും ചെയ്തു.
ബ്രിട്ടന്റെ പ്രധാനമന്ത്രി എച്ച്.ഇ.ബോറിസ് ജോൺസന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"എലിസബത്ത് രാജ്ഞി വേഗം സുഖം പ്രാപിക്കട്ടെ, അവരുടെ നല്ല ആരോഗ്യത്തിനായി പ്രാർത്ഥിക്കുന്നു."
പ്രധാനമന്ത്രിയുടെ ഓഫീസ്
മുതിർന്ന പത്രപ്രവർത്തകനും രാഷ്ട്രീയ നിരീക്ഷകനുമായ വിദ്യുത് താക്കറിന്റെ നിര്യാണത്തിൽ പ്രധാനമന്ത്രി അനുശോചിച്ചു
ശ്രീ മോദി ട്വീറ്റ് ചെയ്തു :
"പ്രശസ്ത രാഷ്ട്രീയ നിരൂപകൻ വിദ്യുത് താക്കറെയുടെ വിയോഗം ദുഖകരമാണ്.
അദ്ദേഹത്തിന്റെ ആത്മാവിന് ശാന്തി ലഭിക്കാൻ പ്രാർത്ഥിക്കുന്നു, കുടുംബത്തെ അനുശോചനം അറിയിക്കുന്നു . ഓം ശാന്തി...!"
-ND-
(
വിദ്യാഭ്യാസ മന്ത്രാലയം
11, 12 ക്ലാസുകളിലേക്കുള്ള ബദല് അക്കാദിക് കലണ്ടര് കേന്ദ്ര മന്ത്രി ശ്രീരമേശ് പൊഖ്രിയാല് നിഷാങ്ക് പ്രകാശനം ചെയ്തു
ഹയര് സെക്കന്ഡറി ക്ലാസുകളിലേക്കുള്ള ബദല് അക്കാദിക് കലണ്ടര് ന്യൂഡല്ഹിയില് കേന്ദ്ര മാനവ വിഭവശേഷി വികസന മന്ത്രി ശ്രീ രമേശ് പൊഖ്രിയാല് നിഷാങ്ക് ഇന്ന് പ്രകാശനം ചെയ്തു. കോവിഡ് രോഗ വ്യാപനത്തിന്റെ പശ്ചാത്തലത്തില് വിദ്യാര്ത്ഥികള്ക്ക് വീട്ടിലിരുന്ന് പഠിക്കുന്നതിന് കേന്ദ്ര മാനവ വിഭവശേഷി വികസന മന്ത്രാലയത്തിന്റെ മേല്നോട്ടത്തില് എന്.സി. ഈ.ആര്.ടിയാണ് കലണ്ടര് തയാറാക്കിയത്.
അധ്യാപകര്ക്ക് രസകരമായ രീതിയില് പഠിപ്പിക്കുന്നതിനുള്ള വ്യത്യസ്ത സാങ്കേതിക ഉപകരണങ്ങളും സാമൂഹ്യമാധ്യമസങ്കേതങ്ങളും ഉപയോഗിക്കുന്നതിന് കലണ്ടറിലെ മാര്ഗ്ഗനിര്ദ്ദേശങ്ങള് സഹായകമാകുമെന്ന് കേന്ദ്രമന്ത്രി പറഞ്ഞു. അധ്യാപകര്ക്കും, കുട്ടികള്ക്കും, രക്ഷിതാക്കള്ക്കും വീടുകളിലിരുന്ന് ഇത് ഉപയോഗിക്കാന് കഴിയുമെന്നും അദ്ദേഹം വ്യക്തമാക്കി.
ഇന്റര്നെറ്റ് സൗകര്യമില്ലാത്തവര്ക്കും വാട്ട്സ്ആപ്പ്, ഫേസ്ബുക്ക്, ട്വിറ്റര്, ഗൂഗിള് തുടങ്ങിയ സാമൂഹ്യമാധ്യമങ്ങള് ഉപയോഗിക്കാന് കഴിയാത്തവര്ക്കും ക്ലാസുകളെ കുറിച്ച് എസ്എംഎസ്, വോയ്സ് കാൾ എന്നിവ വഴി മാര്ഗ്ഗനിര്ദ്ദേശങ്ങള് നല്കും. ഇക്കാര്യത്തില് മാതാപിതാക്കള്ക്ക് മാര്ഗ്ഗനിര്ദ്ദേശം നല്കാന് ഈ കലണ്ടര് അധ്യാപകരെ സഹായിക്കും.
ഭിന്ന ശേഷിക്കാര് ഉള്പ്പെടെ എല്ലാ കുട്ടികളുടെയും ആവശ്യങ്ങള്ക്ക് ഈ കലണ്ടര് പര്യാപ്തമാണ്. ശബ്ദലേഖനങ്ങള്, റേഡിയോ പ്രോഗ്രാമുകള്, ദൃശ്യപരിപാടികള് എന്നിവയിലേക്കുള്ള ലിങ്കും ഉള്പ്പെടുത്തും.
സിലബസില് നിന്നുള്ളതോ പാഠപുസ്തകങ്ങളില് നിന്നുള്ളതോ ആയ ആശയങ്ങളോ അധ്യായങ്ങളോ ഉപയോഗപ്പെടുത്തി വെല്ലുവിളി നിറഞ്ഞതും രസകരവുമായതും ആഴ്ച തിരിച്ചുള്ളതുമായ പഠനപ്രവര്ത്തനങ്ങള് ഇതിലുണ്ട്. പാഠപുസ്തകങ്ങള്ക്ക് ഉപരിയായി പഠനാനുഭവങ്ങള് ചിത്രീകരിക്കാനും കുട്ടികളുടെ പഠനപുരോഗതി അധ്യാപകര്ക്കും രക്ഷിതാക്കള്ക്കും വിലയിരുത്താനും കഴിയുന്നു എന്നതും ഈ കലണ്ടറിന്റെ പ്രത്യേകതയാണെന്നും അദ്ദേഹം പറഞ്ഞു.
കലാ വിദ്യാഭ്യാസം, ശാരീരിക വ്യായാമങ്ങള്, യോഗ മുതലായ പ്രായോഗിക പരിശീലനം ആവശ്യമുള്ള പഠന പ്രവര്ത്തനങ്ങളും കലണ്ടറില് ഉള്പ്പെടുത്തിയിട്ടുള്ളതായി മന്ത്രി അറിയിച്ചു. ഇ-പാഠശാല, എന്.ആര്.ഒ.ഇ.ആര്, ദിക്ഷ തുടങ്ങിയവയിലെ പാഠഭാഗങ്ങള് ലഭിക്കുന്നതിനുള്ള ലിങ്കും കലണ്ടറില് ഉള്പ്പെടുത്തിയിട്ടുണ്ട്.
ഇംഗ്ലീഷ് കലണ്ടര് ലഭിക്കുന്നതിന് ഈ ലിങ്കില് ക്ലിക്ക് ചെയ്യണം
ജൽ ശക്തി മന്ത്രാലയം
ഗരിബ് കല്യാൺ റോസ്ഗാർ അഭിയാന് കീഴിൽ ഗാർഹിക കുടിവെള്ള വിതരണ കണക്ഷനുകൾ നൽകുന്നതിനോടൊപ്പം കുടിയേറ്റ തൊഴിലാളികൾക്ക് ഉപജീവനത്തിനായി കേന്ദ്രസർക്കാർ തൊഴിലവസരങ്ങളും ഒരുക്കുന്നു
ലോകം മുഴുവൻ കൊറോണ വൈറസിനെതിരെ പോരാടുമ്പോൾ, പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള കേന്ദ്രസർക്കാർ ഈ വലിയ വെല്ലുവിളിയെ ഒരു അവസരമാക്കി മാറ്റി, ഗ്രാമീണ മേഖലയിലെ ഉപജീവനത്തിനായി പദ്ധതി തയ്യാറാക്കുകയും ഗ്രാമീണ സമ്പദ്വ്യവസ്ഥയെ ചലനാത്മകമാക്കുകയും ചെയ്യുകയാണ്.
മടങ്ങിയെത്തിയ കുടിയേറ്റതൊഴിലാളികൾക്കും ഗ്രാമീണ പൗരന്മാർക്കും ഉപജീവനത്തിനുള്ള അവസരങ്ങൾ പ്രദാനം ചെയ്യുന്നതിനും പ്രാദേശികമായി തൊഴിൽ സൃഷ്ടിക്കുന്നതിനും വിപുലമായ പൊതുമരാമത്ത് പദ്ധതികളാണ് ഗരിബ് കല്യാൺ റോസ്ഗാർ അഭിയാൻ  വഴി 20.06.2020 ന് ആരംഭിച്ചത്.
അടിയന്തിര സ്വാഭാവത്തോടെയും കേന്ദ്രീകൃതമായും 125 ദിവസങ്ങളിലായി നടപ്പാക്കുന്ന പദ്ധതിയിൽ ബീഹാർ, ജാർഖണ്ഡ്, മധ്യപ്രദേശ്, ഒഡീഷ, രാജസ്ഥാൻ, ഉത്തർപ്രദേശ് എന്നീ 6 സംസ്ഥാനങ്ങളിലെ 27 അഭിലാഷ ജില്ലകൾ ഉൾപ്പെടെ ആകെ 116 ജില്ലകളെയാണ് ഉലപ്പെടുത്തിയിരിക്കുന്നത്.
എല്ലാ ഗ്രാമീണ കുടുംബങ്ങൾക്കും ഗാർഹിക കുടിവെള്ള വിതരണ കണക്ഷനുകൾ നൽകുകയെന്ന ലക്ഷ്യത്തോടെയുള്ള ജൽ ജീവൻ മിഷൻ പദ്ധതിയുടെ ഭാഗമായി, കുടിവെള്ള വിതരണവുമായി ബന്ധപ്പെട്ട ജോലികളിൽ വിദഗ്ധരും അർദ്ധ നൈപുണ്യമുള്ളവരും കുടിയേറ്റക്കാരുമായ മടങ്ങിയെത്തുന്ന തൊഴിലാളികൾക്ക് അവസരം നൽകുന്നു.
തിരഞ്ഞെടുത്ത ജില്ലകളിലെ ഗ്രാമങ്ങളിൽ പ്രവൃത്തികൾ ആരംഭിക്കാൻ സംസ്ഥാനങ്ങളോട് അഭ്യർത്ഥിച്ചിട്ടുണ്ട്. ഗ്രാമീണ ഭവനങ്ങളിൽ ആവശ്യത്തിന് ജലവിതരണം ഉറപ്പാക്കുക മാത്രമല്ല, മടങ്ങിവരുന്ന കുടിയേറ്റതൊഴിലാളികൾക്ക് തൊഴിൽ നൽകുന്നതിനും പദ്ധതി സഹായകമാകും.
ജൽ ജീവൻ മിഷനു കീഴിലുള്ള പ്രവൃത്തികൾക്കായി തിരഞ്ഞെടുക്കപ്പെട്ട സംസ്ഥാനങ്ങളുമായുള്ള ആദ്യ അവലോകന യോഗം ചേർന്നു കഴിഞ്ഞു. അഭിലാഷ ജില്ലകളിൽ പ്രത്യേക ശ്രദ്ധ കേന്ദ്രീകരിച്ച് പദ്ധതി നടപ്പാക്കുന്നതിനായി ജില്ലാ-ഗ്രാമീണ അടിസ്ഥാനത്തിൽ രൂപരേഖ തയ്യാറാക്കാനും നിർദ്ദേശിച്ചിട്ടുണ്ട്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 116.50 കോടി ഡോസ് വാക്സിന്
രോഗമുക്തി നിരക്ക് 98.30 % ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 12,329 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,39,22,037 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,488 പേര്ക്ക്
രാജ്യത്ത് നിലവില് ചികിത്സയിലുള്ളത് 1,22,714 പേര് ; 532 ദിവസത്തിനിടെ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.36 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 48 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 58 ദിവസമായി 2 ശതമാനത്തില് താഴെ
ആകെ നടത്തിയത് 63.16 കോടി പരിശോധനകള്.
(Visitor Counter : 79
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.32 കോടി കടന്നു
ന്യൂ ഡൽഹി: ഒക്ടോബർ 16, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.32 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.11 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 26,625 പേരാണ്. ഇത് ആകെ രോഗബാധിതരുടെ 0.06 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,373 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,73,308 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,401 പേർക്കാണ്.
കഴിഞ്ഞ 24 മണിക്കൂറിൽ 2,31,622 പരിശോധനകൾ നടത്തി. 89.86 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.05 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.04 ശതമാനമാണ്.
RRTN
(Visitor Counter : 57
വിദ്യാഭ്യാസ മന്ത്രാലയം
ജവഹര് നവോദയ വിദ്യാലയങ്ങളില് 5000 സീറ്റുകള് കൂടി അനുവദിച്ചു
അടുത്ത അധ്യയന വര്ഷം മുതല് രാജ്യത്തെ ജവഹര് നവോദയ വിദ്യാലയങ്ങളില് 5000 സീറ്റുകള് കൂടുതലായി അനുവദിച്ചതായി കേന്ദ്ര മാനവ വിഭവശേഷി വികസന മന്ത്രി ശ്രീ. പ്രകാശ് ജാവ്ദേക്കര് അറിയിച്ചു. മുമ്പെങ്ങുമില്ലാത്തവിധം സീറ്റുകളുടെ എണ്ണം വര്ദ്ധിപ്പിച്ചത് ഗ്രാമീണ മേഖലയിലെ വിദ്യാര്ത്ഥികള്ക്ക് നിലവാരമുള്ള വിദ്യാഭ്യാസം പ്രദാനം ചെയ്യാന് സഹായിക്കുമെന്ന് കേന്ദ്ര മന്ത്രി ചൂണ്ടിക്കാട്ടി.
പ്രതിഭയുള്ള, ഗ്രാമീണ വിദ്യാര്ത്ഥികള്ക്കായുള്ള ജവഹര് നവോദയ വിദ്യാലയങ്ങളില് നിലവില് മൊത്തം 46600 സീറ്റുകളാണുള്ളത്. കൂടുതല് സീറ്റുകള് അനുവദിച്ചതോടെ അടുത്ത അധ്യയനവര്ഷം ഇത് 51000 ആയി മാറും. ഇപ്പോള് അനുവദിച്ചതടക്കം ഇതുവരെ ഈ ഗവണ്മെന്റിന്റെ കാലയളവില് നവോദയ വിദ്യാലയങ്ങളില് 14000 സീറ്റുകളാണ് അധികമായി അനുവദിച്ചത്.
ആറാം ക്ലാസിലേക്ക് പ്രവേശന പരീക്ഷ നടത്തുന്ന രാജ്യത്തെ ഏക വിദ്യാഭ്യാസ സ്ഥാപനമാണ് നവോദയ വിദ്യാലയങ്ങള്. 2019 ലെ പ്രവേശന പരീക്ഷയ്ക്കായി 31.10 ലക്ഷം വിദ്യാര്ത്ഥികള് രജിസ്റ്റര് ചെയ്തിട്ടുണ്ട്.
ഗ്രാമീണ മേഖലയിലെ വിദ്യാര്ത്ഥികളുടെ വിദ്യാഭ്യാസത്തിനായുള്ള ഉത്കടമായ അഭിനിവേശമാണിത് കാണിക്കുന്നതെന്ന് പറഞ്ഞ ശ്രീ. പ്രകാശ് ജാവ്ദേക്കര് രാജ്യത്തെ വിവിധ സംസ്ഥാനങ്ങളിലെ പുതുതായി രൂപീകരിച്ച ജില്ലകളില് നവോദയ വിദ്യാലയങ്ങള് സ്ഥാപിക്കുന്നത് ഗവണ്മെന്റിന്റെ പരിഗണനയിലുണ്ടെന്നും അറിയിച്ചു.
(AM MRD - 16
ന്യൂനപക്ഷകാര്യ മന്ത്രാലയം
പ്രധാനമന്ത്രി ജനവികാസ പരിപാടി വഖഫ് വസ്തുവകകള് സമൂഹ നന്മയ്ക്കായി ഉപയോഗിക്കുന്നത് ത്വരിതപ്പെടുത്തും
കേന്ദ്ര മന്ത്രിസഭ അംഗീകാരം നല്കിയ പ്രധാനമന്ത്രി ജനവികാസ പരിപാടിക്ക്  കീഴില് രാജ്യത്തുടനീളമുള്ള വഖഫ് വസ്തുവകകളില് സ്കൂളുകള്, കോളേജുകള്, ഐ.റ്റി.ഐ.കള്, നൈപുണ്യ വികസന കേന്ദ്രങ്ങള്, വിവിധോദേശ്യ സാമൂഹിക കേന്ദ്രങ്ങളായ സദ്ഭാവ് മണ്ഡപങ്ങള്, ഹൂണാര് ഹബ്ബുകള്, ആശുപത്രികള്, ബിസിനസ്സ് കേന്ദ്രങ്ങള് മുതലായവ നിര്മ്മിക്കുമെന്ന് കേന്ദ്ര ന്യൂനപക്ഷകാര്യ മന്ത്രി ശ്രീ. മുഖ്താര് അബ്ബാസ് നഖ്വി പറഞ്ഞു. ന്യൂഡല്ഹിയില് ദേശീയ വഖഫ് സമ്മേളനത്തെ അഭിസംബോധന ചെയ്യവേ സ്വാതന്ത്ര്യത്തിന് ശേഷം ആദ്യമായിട്ടായിരിക്കും ഇത്തരമൊരു നടപടിയെന്ന് അദ്ദേഹം ചൂണ്ടിക്കാട്ടി. വഖഫ് സ്വത്ത് വകകള് സമൂഹത്തിന്റെ സാമൂഹിക, സാമ്പത്തിക, വിദ്യാഭ്യാസ ശാക്തീകരണത്തിന് വിവിധ അടിസ്ഥാന സൗകര്യ സൃഷ്ടിക്കായി വിനിയോഗിക്കുന്നതിന് പ്രധാനമന്ത്രി ജനവികാസ് പരിപാടിയില് വ്യവസ്ഥയുണ്ട്. രാജ്യത്തൊട്ടാകെ ഏകദേശം 5,71,000 വഖഫ് വസ്തുവകകളാണ് രജിസ്റ്റര് ചെയ്തിട്ടുള്ളത്. ഇവയെ സമൂഹ നന്മയ്ക്കായി വിനിയോഗിക്കുന്നത് പി.എം.ജെ.വി.കെ. ത്വരിതപ്പെടുത്തും.
നിരവധി പതിറ്റാണ്ടുകളായി നിയമക്കുരുക്കില്പ്പെട്ട് കിടക്കുന്ന വഖഫ് വസ്തുക്കളുടെ മെച്ചപ്പെട്ടതും, ഫലപ്രദവുമായ വിനിയോഗം ഉറപ്പ് വരുത്തുന്നതിന് ചടങ്ങളില് ആവശ്യമായ ഭേദഗതികള് വരുത്തുമെന്ന് ശ്രീ. നഖ്വി അറിയിച്ചു. സങ്കീര്ണമായ നിയമങ്ങള് കാരണം നിരവധി സംസ്ഥാനങ്ങളിലെ വഖഫ് വസ്തുക്കള് ഫലപ്രദമായി ഉപയോഗിക്കപ്പെടുന്നില്ലെന്ന് അദ്ദേഹം ചൂണ്ടിക്കാട്ടി. വഖഫ് വസ്തുക്കളെ സമൂഹ നന്മയ്ക്കായി പ്രയോജനപ്പെടുത്തുന്ന, പ്രത്യേകിച്ച് പെണ്കുട്ടികളുടെ ശാക്തീകരണത്തിനായി വിനിയോഗിക്കപ്പെടു ന്നുവെന്ന് ഉറപ്പ് വരുത്തുന്ന മുത്തവല്ലികള്ക്ക് കേന്ദ്ര ഗവണ്മെന്റ് പുരസ്ക്കാരം നല്കും. രാജ്യത്തുടനീളമുള്ള വഖഫ് വസ്തുക്കളുടെ സൂക്ഷിപ്പുകാരായ വഖഫ് മുത്തവല്ലികള് ഈ സ്വത്തുക്കള് മുസ്ലീം സമുദായത്തിന്റെ അഭിവൃദ്ധിക്കായി ഉപയോഗപ്പെടുത്തുന്നുവെന്ന് ഉറപ്പ് വരുത്തണമെന്ന് കേന്ദ്ര മന്ത്രി പറഞ്ഞു.
(വഖഫ് രേഖകളുടെ ഡിജിറ്റല് വല്ക്കരണം സുതാര്യമായി പൂര്ത്തിയാക്കാനും അവയുടെ കൈയേറ്റം തടയാനുമായി കേന്ദ്ര ഗവണ്മെന്റ് ഏകദേശം 48 കോടിയോളം രൂപ സംസ്ഥാന വഖഫ് ബോര്ഡുകള്ക്ക് അനുവദിച്ചിട്ടുണ്ടെന്നും ശ്രീ. നഖ്വി അറിയിച്ചു.
ND/MRD
പ്രധാനമന്ത്രിയുടെ ഓഫീസ്
സ്വാമിത്വ പദ്ധതി പ്രകാരമുള്ള ഇ-പ്രോപ്പർട്ടി കാർഡുകൾ പ്രധാനമന്ത്രി വിതരണം ചെയ്യും
ദേശീയ പഞ്ചായത്ത് അവാർഡുകളും പ്രധാനമന്ത്രി സമ്മാനിക്കും
ദേശീയ പഞ്ചായത്തിരാജ് ദിനമായ നാളെ  ഉച്ചയ്ക്ക് 12 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ സ്വാമിത്വ പദ്ധതി പ്രകാരമുള്ള ഇ-പ്രോപ്പർട്ടി കാർഡുകൾ വിതരണം ചെയ്യും. ഈ അവസരത്തിൽ 4.09 ലക്ഷം പ്രോപ്പർട്ടി ഉടമകൾക്ക് അവരുടെ ഇ-പ്രോപ്പർട്ടി കാർഡുകൾ നൽകും. ഇതോടെ രാജ്യത്തുടനീളം സ്വാമിത്വ പദ്ധതിയുടെ നടപ്പാക്കലിന് തുടക്കം കുറിക്കും. . കേന്ദ്രമന്ത്രി ശ്രീ നരേന്ദ്ര സിംഗ് തോമറും പരിപാടിയിൽ പങ്കെടുക്കും.
2021 ലെ ദേശീയ പഞ്ചായത്ത് രാജ് ദിനത്തോടനുബന്ധിച്ച് ദേശീയ പഞ്ചായത്ത് അവാർഡുകളും പ്രധാനമന്ത്രി സമ്മാനിക്കും . ദേശീയ പഞ്ചായത്ത് അവാർഡുകൾ 2021 ഇനിപ്പറയുന്ന വിഭാഗങ്ങളിൽ നൽകപ്പെടുന്നു: ദീൻ ദയാൽ ഉപാധ്യായ പഞ്ചായത്ത് സശക്തികരൻ പുരാസ്കർ 
നാനാജി ദേശ്മുഖ് രാഷ്ട്ര ഗൗരവ് ഗ്രാമസഭ പുരസ്കർ  ഗ്രാമപഞ്ചായത്ത് വികസന പദ്ധതി പുരസ്കാരം  , ശിശു സൗഹാർദ്ദ ഗ്രാമപഞ്ചായത്ത് അവാർഡ്  ഇ-പഞ്ചായത്ത് പുരസ്ക്കാരം .
സ്വാമിത്വ പദ്ധതിയെക്കുറിച്ച് :
സാമൂഹ്യവും -സാമ്പത്തികവുമായി ശാക്തീകരിക്കപ്പെട്ടതും സ്വാശ്രയവുമായ ഗ്രാമീണ ഇന്ത്യയെ പ്രോത്സാഹിപ്പിക്കുന്നതിനായി കേന്ദ്രമേഖലാ പദ്ധതിയായി 2020 ഏപ്രിൽ 24 നാണ് പ്രധാനമന്ത്രി സ്വാമിത്വ  പദ്ധതി ആരംഭിച്ചത് . മാപ്പിംഗിന്റെയും സർവേയുടെയും ആധുനിക സാങ്കേതിക ഉപകരണങ്ങൾ ഉപയോഗിച്ച് ഗ്രാമീണ ഇന്ത്യയെ രൂപാന്തരപ്പെടുത്താൻ പദ്ധതിക്ക് കഴിവുണ്ട്. വായ്പകളും മറ്റ് സാമ്പത്തിക ആനുകൂല്യങ്ങളും നേടുന്നതിന് ഗ്രാമീണർ വസ്തുവിനെ സാമ്പത്തിക സ്വത്തായി ഉപയോഗിക്കുന്നതിന് ഇത് വഴിയൊരുക്കുന്നു.2021-2025 കാലയളവിൽ രാജ്യത്തെ 6.62 ലക്ഷം ഗ്രാമങ്ങൾ ഈ പദ്ധതിയിൽ ഉൾപ്പെടും.
2020–2021 കാലഘട്ടത്തിൽ മഹാരാഷ്ട്ര, കർണാടകം , ഹരിയാന, ഉത്തർപ്രദേശ്, ഉത്തരാഖണ്ഡ്, മധ്യപ്രദേശ്, പഞ്ചാബ്, രാജസ്ഥാൻ എന്നീ ഗ്രാമങ്ങളിൽ പദ്ധതിയുടെ പൈലറ്റ് ഘട്ടം നടപ്പാക്കി.
(
റെയില്വേ മന്ത്രാലയം
സ്വകാര്യ ട്രെയിന് സര്വീസ് ആരംഭിക്കുന്നതുമായി ബന്ധപ്പെട്ട കാര്യത്തിലെ കേന്ദ്ര റെയിൽവേ മന്ത്രാലയത്തിന്റെ വിശദീകരണം
(''സ്വകാര്യ ട്രെയിന് സര്വീസുകളുടെ ആരംഭം '' സംബന്ധിച്ചു് ചില പ്രസിദ്ധീകരണങ്ങളില് വന്ന വാര്ത്തകള് പരിശോധിക്കുമ്പോള്, ''സ്വകാര്യ ട്രെയിന് പദ്ധതി 2024 മാര്ച്ചില് ആരംഭിക്കും'' എന്നാണ് അവയില് പരാമര്ശിച്ചിട്ടുള്ളത് എന്നു കാണാം.
എന്നാല്, 2023 മാര്ച്ച് മുതല് തന്നെ സ്വകാര്യ ട്രെയിനുകള്ക്ക് സര്വീസ് നടത്താനാകും.
മാര്ച്ച് 2021ഓടെ ടെന്ഡറുകള് അന്തിമമാക്കുകയും ട്രെയിനുകള് 2023 മാര്ച്ചു മുതല് സര്വീസ് നടത്തുകയും ചെയ്യും.
ഇതുമായി ബന്ധപ്പെട്ട് നേരത്തെ എന്തെങ്കിലും തെറ്റിദ്ധാരണയുണ്ടായിട്ടുണ്ടെങ്കില് മേല്പ്പറഞ്ഞ കാര്യങ്ങള് വസ്തുതാപരമായ പ്രസ്താവനയായി കണക്കാക്കാം.
ന്യൂ ഡൽഹി: മെയ് 29, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.28 കോടി  കടന്നു. 2,44,88,568 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.37 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 17,087 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,035 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,11,370 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,828 പേർക്കാണ്.
കഴിഞ്ഞ 24 മണിക്കൂറിൽ 4,74,309 പരിശോധനകൾ നടത്തി. 84.97 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.56 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.60 ശതമാനമാണ്.
RRTN
പ്രധാനമന്ത്രിയുടെ ഓഫീസ്
ചിത്രകൂടില് വാഹനാപകടത്തെ തുടര്ന്നുണ്ടായ ജീവഹാനിയില് പ്രധാനമന്ത്രിയുടെ അനുശോചനം
ഉത്തര്പ്രദേശിലെ ചിത്രകൂടില് വാഹനാപകടത്തെ തുടര്ന്ന് ജീവഹാനി സംഭവിച്ചതില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
'ദേശീയപാതയില് ചിത്രകൂടിലെ അപകടം അങ്ങേയറ്റം വേദനാജനകമാണ്. ഇതില് ഉറ്റവരെ നഷ്ടപ്പെട്ടവരോട് എന്റെ അഗാധമായ അനുശോചനം അറിയിക്കുന്നു. കൂടാതെ പരിക്കേറ്റവര് വേഗത്തില് സുഖം പ്രാപിക്കട്ടെ : പ്രധാനമന്ത്രി'
--ND--
चित्रकूट में राष्ट्रीय राजमार्ग पर हुआ हादसा अत्यंत पीड़ादायक है। इसमें जिन लोगों ने अपने प्रियजनों को खोया है, उनके प्रति मेरी गहरी संवेदनाएं। इसके साथ ही मैं घायलों के शीघ्र स्वस्थ होने की कामना करता हूं: PM @narendramodi
— PMO India  July 9, 2022
(
രാജ്യരക്ഷാ മന്ത്രാലയം
ഇന്ത്യൻ കരസേന 260 മത് ആർമി സർവീസ് കോർ ദിനാഘോഷം നടത്തി
(ഇന്ത്യൻ കരസേന 2020 ഡിസംബർ 08 ചൊവ്വാഴ്ച ആർമി സർവീസ് കോറിന്റെ 260-ാമത് കോർ ദിനം ആഘോഷിച്ചു. ഡൽഹിയിലെ ദേശീയ യുദ്ധ സ്മാരകത്തിൽ സപ്ലൈസ് ആൻഡ് ട്രാൻസ്പോർട്ട് ഡയറക്ടർ ജനറലും സീനിയർ കേണൽ കമാൻഡന്റുമായ ലഫ്. ജനറൽ എം കെ എസ് യാദവ് പുഷ്പചക്രം സമർപ്പിച്ചു. രാജ്യത്തുടനീളമുള്ള വിവിധ ആർമി സർവീസ് കോർ കേന്ദ്രങ്ങളിലും ദിനാഘോഷം നടത്തി.
ഈ ദിനത്തിന്റെ സ്മരണയ്ക്കായി 2020 ഡിസംബർ 4 മുതൽ 8 വരെ ചണ്ഡിമന്ദിറിലെ യുദ്ധസ്മാരകം മുതൽ ഡൽഹിയിലെ ദേശീയ യുദ്ധസ്മാരകം വരെ 260 കിലോമീറ്റർ 'റൺ ഫോർ മാർടിയർസ് 'എന്ന സന്ദേശമുയർത്തി കൂട്ട ഓട്ടം സംഘടിപ്പിച്ചു. ലഫ്റ്റനന്റ് കേണൽ ഇന്ദർജിത് സിങ്ങിന്റെ നേതൃത്വത്തിലുള്ള പതിമൂന്ന് അംഗ സംഘം ഫിറ്റ് ഇന്ത്യ മൂവ്മെന്റിന്റെ ആശയം പ്രോത്സാഹിപ്പിക്കുന്നതിനായി 260 കിലോമീറ്റർ ദൂരം നാല് ദിവസത്തിനുള്ളിലാണ് പൂർത്തീകരിച്ചത്.
ആരോഗ്യ, കുടുംബക്ഷേമ മന്ത്രാലയം
75 ദിവസം - സർക്കാർ വാക്സിനേഷൻ കേന്ദ്രങ്ങളിൽ അർഹരായ എല്ലാ മുതിർന്നവർക്കും സൗജന്യ കോവിഡ് കരുതൽ ഡോസ് നൽകുന്നതിനായി ‘കോവിഡ് വാക്സിനേഷൻ അമൃത് മഹോത്സവ’ നാളെ മുതൽ ആരംഭിക്കും
75 ദിവസത്തേക്ക് - സർക്കാർ കോവിഡ് വാക്സിനേഷൻ സെന്ററുകളിൽ  അർഹരായ എല്ലാ മുതിർന്നവർക്കും  സൗജന്യ കരുതൽ ഡോസ് നൽകുന്നതിനായി ‘കോവിഡ് വാക്സിനേഷൻ അമൃത് മഹോത്സവ’ നാളെ  മുതൽ ആരംഭിക്കും. ആസാദി കാ അമൃത് മഹോത്സവ് ആഘോഷത്തിന്റെ ഭാഗമായാണ് ഈ പ്രത്യേക കോവിഡ് പ്രതിരോധ കുത്തിവെപ്പ് യജ്ഞം 'മിഷൻ മോഡിൽ' നടപ്പിലാക്കുന്നത്.
ഇന്ന് കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷന്റെ അധ്യക്ഷതയിൽ സംസ്ഥാന/കേന്ദ്രഭരണ പ്രദേശങ്ങളിലെ ആരോഗ്യ സെക്രട്ടറിമാരുമായും NHM എംഡിമാരുമായും നടത്തിയ ഒരു വെർച്വൽ യോഗത്തിൽ, അർഹരായ എല്ലാ ഗുണഭോക്താക്കൾക്കും പ്രതിരോധ കുത്തിവെപ്പ് നൽകുകയും കരുതൽ ഡോസ് നൽകുകയും ചെയ്തുകൊണ്ട് സമ്പൂർണ്ണ കോവിഡ്-19 വാക്സിനേഷനിലേക്ക് എത്താൻ തീവ്രശ്രമം നടത്താൻ സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും അഭ്യർത്ഥിച്ചു.
18 വയസും അതിനുമുകളിലും പ്രായമുള്ളവരിലും , 60 വയസും അതിൽ കൂടുതലുമുള്ളവരിലും  കരുതൽ ഡോസുകൾ സ്വീകരിച്ചവരുടെ എണ്ണത്തിലെ കുറവ് ആശങ്കാജനകമാണെന്ന് കേന്ദ്ര ആരോഗ്യ സെക്രട്ടറി എടുത്തുപറഞ്ഞു.
കോവിഡ് വാക്സിനേഷൻ അമൃത് മഹോത്സവ 2022 സെപ്റ്റംബർ 30 വരെ തുടരും. 18 വയസോ അതിനു മുകളിലോ പ്രായമുള്ളവരിൽ, 2-ാം ഡോസ് ലഭിച്ച തീയതി മുതൽ 6 മാസം  പൂർത്തിയാക്കിയ എല്ലാ വ്യക്തികളും കരുതൽ ഡോസിന് അർഹരായവരിൽ ഉൾപ്പെടുന്നു.
സംസ്ഥാനങ്ങളും കേന്ദ്ര ഭരണ പ്രദേശങ്ങളും 75 ദിവസത്തേക്ക് ജന പങ്കാളിത്തത്തോടെ ‘കോവിഡ് വാക്സിനേഷൻ അമൃത് മഹോത്സവ' ക്യാമ്പുകൾ നടത്താൻ അദ്ദേഹം അഭ്യർത്ഥിച്ചു.
വൻകിട ഓഫീസ് സമുച്ചയങ്ങൾ , വ്യാവസായിക സ്ഥാപനങ്ങൾ, റെയിൽവേ സ്റ്റേഷനുകൾ, അന്തർസംസ്ഥാന ബസ് സ്റ്റേഷനുകൾ, സ്കൂളുകൾ, കോളേജുകൾ എന്നിവിടങ്ങളിൽ പ്രത്യേക തൊഴിൽസ്ഥല വാക്സിനേഷൻ ക്യാമ്പുകൾ നടത്തണമെന്ന് കേന്ദ്ര ആരോഗ്യ സെക്രട്ടറി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകി. അത്തരം എല്ലാ പ്രത്യേക പ്രതിരോധ കുത്തിവെപ്പ് ക്യാമ്പുകളിലും വാക്സിനേഷൻ, കോവിൻ പോർട്ടൽ മുഖേന ചെയ്യേണ്ടതും വാക്സിനേഷൻ സർട്ടിഫിക്കറ്റ് നിർബന്ധമായും നൽകേണ്ടതുമാണ്.
സംരംഭം വിജയകരമായി നടപ്പിലാക്കുന്നതിന് ജില്ല/ബ്ലോക്ക്/സിവിസി തിരിച്ചുള്ള സെഷൻ പ്ലാനുകൾ തയ്യാറാക്കേണ്ടതുണ്ട്. അച്ചടി, ഇലക്ട്രോണിക്, സാമൂഹ്യ മാധ്യമങ്ങൾ, ബഹുജന മാധ്യമങ്ങൾ എന്നിവിടങ്ങളിൽ ഈ ഉദ്യമത്തിന്റെ വിപുലമായ പ്രചാരണം നടത്താൻ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നിർദ്ദേശം നൽകി. സംസ്ഥാന തലത്തിലുള്ള പുരോഗതിയുടെ പ്രതിവാര അവലോകനം നടത്തണമെന്ന് സംസ്ഥാന ആരോഗ്യ സെക്രട്ടറിമാരോട് ആവശ്യപ്പെട്ടിട്ടുണ്ട്.
ഭവന, നഗരദാരിദ്ര ലഘൂകരണ മന്ത്രാലയം
'താമരാക്ഷന് പിള്ള ബസ്' എത്തും ഇനി മാലിന്യശേഖരണത്തിന്
'പറക്കും തളികയി'യിലൂടെ മാലിന്യത്തെ കലയാക്കി മാറ്റി പെരിന്തല്മണ്ണ നഗരസഭ
പെരിന്തല്മണ്ണ മുന്സിപ്പാലിറ്റിയുടെ വിഥികളില് ഇനി 'ഈ പറക്കും തളിക' എത്തും മാലിന്യം സംഭരിക്കാന്. സുസ്ഥിരതയുടെ തത്വശാസ്്ത്രത്തെ മുറുകകെപിടിച്ചുകൊണ്ട് മാലിന്യത്തെ കലയാക്കി മാറ്റുന്ന ഒരു ശ്രദ്ധേയമായ കേരളമാതൃക. താമരാക്ഷന് പിള്ള ബസിന്റെ കഥപറഞ്ഞ 'ഈ പറക്കും തളിക' എന്ന ചലച്ചിത്രത്തില് നിന്ന് പ്രചോദനം ഉള്ക്കൊണ്ടുകൊണ്ട് ഉപേക്ഷിച്ച ഒരു ബസിനെ കലാപരമായി എങ്ങനെ മാലിന്യസംഭരണസൗകര്യമാക്കാമെന്ന മുന്കൈകയ്ക്കാണ് പെരിന്തല്മണ്ണ മുന്സിപ്പാലിറ്റി തുടക്കം കുറിച്ചിരിക്കുന്നത്. സ്വച്ച് പഖവാടാസ് 2023ന്റെ ചുവടുപിടിച്ചുകൊണ്ടാണ് മലപ്പുറം ജില്ലയിലെ പെരിന്തല്മണ്ണ മുന്സിപ്പാലിറ്റി ഉപക്ഷേിച്ച ഒരു ബസിനെ ക്രിയാത്മകമായി പരിവര്ത്തനപ്പെടുത്തികൊണ്ട് ഒരു സുസ്ഥിര മിനി മെറ്റീരിയല് ശേഖരണ സംവിധാനമാക്കി മാറ്റിയത്. ഇത് വെറും ഒരു സിനിമ ഗൃഹാതുരത്വം മാത്രമല്ല, ഇത് പരിസ്ഥിതി സംരക്ഷണത്തിനുള്ള ഒരു സാക്ഷ്യപത്രവും കൂടിയാണ്.
ചലച്ചിത്രാസ്വാദകരെ ഏറെ ആകര്ഷിച്ച താമരാക്ഷന്പിള്ള എന്ന ബസിന്റെയും അതിന്റെ പരിപാലകരായ ഉണ്ണിയുടെയും സുന്ദരേശന്റെയും കഥ പറഞ്ഞ 'ഈ പറക്കും തളിക' എന്ന ചലച്ചിത്രത്തില് നിന്നുള്ള പ്രചോദനമാണ് ഈ കലാപരമായ മാറ്റത്തിന് പിന്നില്. പെരിന്തല്മണ്ണ മുന്സിപ്പാലിറ്റി അവതരിപ്പിക്കുന്ന മാലിന്യസംഭരണ മാതൃകയിലും ഇതിന്റെ എല്ലാ പ്രതികാത്മക ഘടകങ്ങളേയും കൂട്ടിച്ചേര്ത്തിട്ടുണ്ട്. ബസ് കമ്പാര്ട്ടുമെന്റുകള്ക്കുള്ളില് ബസന്തി ഉള്പ്പെടെയുള്ള കഥാപാത്രങ്ങളുടെ അതിമനോഹരമായ ചിത്രങ്ങളും നമുക്ക്് കാണാന്കഴിയും.
പെരിന്തല്മണ്ണ സിറ്റി കൗണ്സില് ഓഫീസിന് മുന്നില് എല്ലാവരെയും ആകര്ഷിച്ചിരുന്ന ഈ ബസ് മാലിന്യസംഭരണ വാഹനത്തിന്റെ കടമനിര്വഹിച്ചുകൊണ്ട് സിറ്റികൗണ്സിലിന്റെ ശുചിത്ര പ്രക്രിയയില് സജീവ പങ്കുവഹിക്കാന് തയാറായിട്ടുണ്ട്. പരിവര്ത്തനത്തിന് മുന്പ് മറ്റുവാഹനങ്ങളോടൊപ്പം വളരെക്കാലം ഈ ബസും നിക്ഷ്ക്രിയമായി ഉപേക്ഷിക്കപ്പെട്ട നിലയില് തന്നെയായിരുന്നു.
ഒടുവില് പെരിന്തല്മണ്ണ നഗരസഭയിലെ ആരോഗ്യ വിഭാഗവും അങ്ങാടിപ്പുറം ഗവണ്മെന്റ് പോളിടെക്നിക് കോളജിലെ എന്.എസ്.എസ് വിദ്യാര്ഥികളും ബസിന്റെ പരിവര്ത്തന ചുമതല ഏറ്റെടുത്തു. നവീകരിക്കപ്പെട്ട ബസ് പെരിന്തല്മണ്ണ നഗരസഭയിലെ ഹരിത കര്മ്മ സേന അംഗങ്ങള് നഗരത്തിലെ മാലിന്യ ശേഖരണത്തിനായി ഉപയോഗപ്പെടുത്തും. മാത്രമല്ല, താമരാക്ഷന്പിള്ള ബസ്സില് മാലിന്യം ശരിയായി വേര്തിരിക്കുന്നതിനായി ഒരു മിനി മെറ്റീരിയല് വീണ്ടെടുക്കല് സൗകര്യം കൂട്ടിച്ചേര്ത്തിട്ടുമുണ്ട്.
പ്രധാനപ്പെട്ട ചാനലുകളിലെല്ലാം വാര്ത്ത ആയതോടെ ബസിന്റെ പരിവര്ത്തനം ഇതിനകം തന്നെ വലിയ ശ്രദ്ധനേടിയിട്ടുമുണ്ട്. താമസിക്കാതെ തന്നെ, നഗര കൗണ്സിലിന്റെ ശുചിത്വ പ്രവര്ത്തനങ്ങളില് സജീവമായ സംഭാവന ചെയ്യുന്ന മനോഹരമായ ഈ താമരാക്ഷന് പിള്ള ബസ്, മാലിന്യത്തെ കലയാക്കി മാറ്റുന്നതിനും സുസ്ഥിരത പ്രോത്സാഹിപ്പിക്കുന്നതിനുമുള്ള യാത്ര തുടരുകയും ചെയ്യും.
ഉപേക്ഷിക്കപ്പെട്ട ബസിനെ ഒരു മിനി മെറ്റീരിയല് ശേഖരണ സൗകര്യമാക്കി മാറ്റുന്നതിലൂടെ മാലിന്യത്തിനുള്ളില് മറഞ്ഞിരിക്കുന്ന പരിവര്ത്തന സാദ്ധ്യതയുടെ ശക്തമായ തെളിവാണ് വെളിവാകുന്നത്. സുസ്ഥിരത ഉള്ക്കൊണ്ടുകൊണ്ട് മാലിന്യത്തെ കലയാക്കാമെന്നത് വെളിവാക്കുന്നതാണ് കേരളത്തിന്റെ ഹൃദയത്തില് വേരൂന്നിയ ഈ നൂതനാശയ പദ്ധതി. അവഗണിക്കപ്പെട്ട ഒരു വാഹനത്തിന് പുതു ജീവന് നല്കുന്ന ശ്രദ്ധേയമായ ഈ ഉദ്യമം വ്യക്തമായ കാഴ്ചപ്പാടും പ്രതിബദ്ധതയും കൊണ്ട് വെല്ലുവിളികളെ അവസരങ്ങളാക്കി മാറ്റാന് കഴിയുമെന്ന് നമ്മെ ഓര്മ്മപ്പെടുത്തുന്നു. മാലിന്യം തീര്ച്ചയായും കൂടുതല് സുസ്ഥിരമായ ഭാവിയിലേക്കുള്ള ക്യാന്വാസാകുമെന്ന ആശയവും ഇത് ശക്തിപ്പെടുത്തുന്നു.
NS
(Visitor Counter : 60
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ജൂലൈ, 04 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 197.98 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 1,13,864 പേർ; ചികിത്സയിലുള്ളത് ആകെ രോഗബാധിതരുടെ 0.26%
കഴിഞ്ഞ 24 മണിക്കൂറിനിടെ 13,958 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,28,79,477 ആയി; രോഗമുക്തി നിരക്ക് 98.53%
കഴിഞ്ഞ 24 മണിക്കൂറിൽ 16,135 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.85%; പ്രതിവാര രോഗസ്ഥിരീകരണ നിരക്ക് 3.74%
ആകെ നടത്തിയത് 86.39 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,32,978 പരിശോധനകൾ